《过道州仰周元公次沈副使韵》
明代·王缜

太虚无极本无名，独有濂溪象意生。妙道默从神梦领，天机泄与画图明。

千年衣钵归何处，百仞宫墙护寝楹。今日春陵频勒马，斯文山斗不胜情。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。